recursal/SuperWikiNEXT-32B huggingface dataset:
**தான் இலெசிலி இலிண்டு** அல்லது **டாண் லெஸ்லி லிண்டு** (Don Leslie Lind) (பிறப்பு: மே, 18, 1930) அமெரிக்காவைச் சேர்ந்த வானியல் விஞ்ஞானி, முனைவர் ஆவார். இவர் ஓர் அமெரிக்க அறிவியலாளரும் முன்னாள் அமெரிக்கக் கடற்படை அலுவலரும் அமெரிக்கக் கடற்படை விமான வலவரும், நாசா விண்வெளி வலவரும் ஆவார். இவர் அமெரிக்காவின் நாசா விண்வெளி மையத்தில் பணியாற்றியவர். இவர் தனது புவி இயற்பியல் ஆராய்ச்சிப் படிப்பை அலெஸ்கா பல்கலைக்கழகத்தில் (University of Alaska) படித்தார். 1964 லிருந்து நாசாவில் விண்வெளி இயற்பியலாளராகப் (Space physics) பணியாற்றினார். இவர் பூமியின் வெளிப்பரப்பிலுள்ள (magnetosphere and interplanetary space) இயற்கைக்கும் குறை சக்தி துகள்களுக்குமான (low-energy particles) ஆராய்ச்சியில் ஈடுபட்டார். 1986 ஆம் ஆண்டு *நாசா*விலிருந்து விலகிய பின்னர் யுட்டா மாநில பல்கலைக்கழகத்தில் (*Utah State University*) இயற்பியல் மற்றும் விண்வெளிப் பேராசிரியராகப் பணியாற்றினார்.

வாழ்க்கை
--------

### இளம்பருவமும் கல்வியும்

இலிண்டு 1930 மே 18 இல் பிறந்தார். இவர் மிட்வேல் தொடக்கப் பள்ளியிலும் ஜோர்டான் உயர்நிலைப் பள்ளியிலும் கல்வி பயின்றார். இவர் 1953 இல் உட்டா பல்கலைக்கழகத்தில் இயற்பியலில் அறிவியல் இளவல் பட்டம் பெற்றார். அமெரிக்கக் கடற்படை அலுவலர் பள்ளியில் இவர் விளையாட்டாக பறத்தல் பயிற்சிக்கு விருப்பம் தெரிவித்துள்ளார். பின் இவ்விருப்பத்தை மாற்றிக்கொள்ள முடியவில்லை. என்றாலும், அப்போது இவர் வானில் பறப்பதில் பெருமகிழ்ச்சியுற்றார். அமெரிக்க கற்படை விமானவலவராக, இலிண்டு அண்டக் கதிர்களின் ஒளிப்படங்களை உயர்கிடக்கை மட்டத்தில் பறந்து தன்னார்வமோடு பெர்க்கேலி, கலிபோர்னியா பல்கலைக்கழகத்துக்காக எடுத்துள்ளார். இது இவர் பெர்க்கேலியில் சேர உதவியது. இங்கு இவர் இலாரன்சு கதிர்வீச்சு ஆய்வகத்தில் பையான் – அணுக்கருவன் சிதறலில் ஆய்வு மேற்கொண்டு 1964 இல் உய்ராற்றல் இயற்பியலில் முனைவர் பட்டம் பெற்றார். இவர் அலாசுகா பல்கலைக்கழகத்தில் புவீயற்பியல் நிறுவனத்தில் முது முனைவர் பாட்ட ஆய்வை 1975 முதல் 1976 வரை மேற்கொண்டு நிறைவு செய்துள்ளார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-10-21 அன்று மூலம் பரணிடப்பட்டது. 2014-05-20 அன்று பார்க்கப்பட்டது.
2. ↑
3. 1 2  "Astronaut Bio: Don Lind". NASA. January 1987. 12 February 2015 அன்று பார்க்கப்பட்டது.
4. ↑  Leavitt, Melvin (April 1985). "Mission Specialist One". *New Era* (The Church of Jesus Christ of Latter-day Saints): pp. 28.. பார்த்த நாள்: March 30, 2011.
5. ↑  "Honor Roll பரணிடப்பட்டது 2011-06-29 at the வந்தவழி இயந்திரம்" *U-News & Views*, University of Utah Alumni Association, August 2009.
6. ↑  Moulton, Kristen. "Utah astronaut recalls his role in moon walk" *Salt Lake Tribune*, 20 July 2009.
7. ↑

* "Astronauts and the BSA". *Fact sheet*. Boy Scouts of America. 2009-04-14 அன்று மூலம் பரணிடப்பட்டது. 2006-09-06 அன்று பார்க்கப்பட்டது.

வெளி இணைப்புகள்
---------------

* Astronautix biography of Don L. Lind
* Spacefacts biography of Don L. Lind
* About Don L. Lind
* Lind at Spaceacts பரணிடப்பட்டது 2016-03-04 at the வந்தவழி இயந்திரம்
* Don Lind's speech to Utah School Children பரணிடப்பட்டது 2007-09-26 at the வந்தவழி இயந்திரம்
* Lind's Utah State biography பரணிடப்பட்டது 2005-10-16 at the வந்தவழி இயந்திரம்
**ஓசே தானியேல் ஒர்ட்டேகா சாவேத்ரா** (*Jose Daniel Ortega Saavedra*, பிறப்பு: நவம்பர் 11, 1945) நிக்கராகுவாவின் குடியரசுத் தலைவர் ஆவார். சாண்டினிஸ்டா தேசிய விடுதலை முன்னணியின் தலைவராக இருந்த ஒர்ட்டேகா 1979-இல் இராணுவ புரட்சிக்குப் பின்னர் இராணுவ அரசில் ஒரு உறுப்பினராக இருந்து 1985இல் குடியரசுத் தலைவரானார். 1985 முதல் 1990 வரை பதவியில் இருக்கும் பொழுது அமெரிக்காவின் ஆதரவு பெற்ற கொன்ட்ரா கிளர்ச்சியாளர்களுடன் போரிட்டார். 1990 தேர்தலில் இவர் வலதுசாரிகளிடம் தோற்றார். 2006 தேர்தலிலும், பின்னர் மூன்றாம் தடவையாக 2011 நவம்பர் தேர்தலிலும் மீண்டும் வெற்றி பெற்றார். 2021 நவம்பரில், 75% வாக்குகளுடன் நான்காவது ஐந்தாண்டு காலத்திற்கு தானியேல் ஒர்ட்டேகா மீண்டும் தேர்ந்தெடுக்கப்பட்டார்.

ஆரம்ப கால வாழ்க்கை
------------------

ஓர்ட்டேகா நிக்கராகுவா என்னும் இடத்தில் பிறந்தார். இவரது பெற்றோர் டேனியல் ஒர்ட்டேகா செர்டா மற்றும் லிடியா சாவேத்ரா ஆகியோர் ஆவர். இவரது பெற்றோர் அனசுதேசியோ சோமோசா டெபாயலின் ஆட்சியை எதிர்த்தனர்.காதல் கடிதங்கள் வைத்திருந்ததற்காக
ஓர்ட்டேகா தாயார் சோமோசாவின் தேசிய காவலரால் சிறையில் அடைக்கப்பட்டார்.ஒர்ட்டேகாவும் அவரது இரண்டு சகோதர்களும் புரட்சியாளர்களாக வளர்ந்தனர்.அவரது சகோதரர் சம்பர்ட்டோ ஒர்ட்டேகா ஒரு முன்னாள் தளபதி.இவர்களுக்கு ஜெர்மானியா என்ற சகோதரி இருந்தார், இவர் மறைந்து விட்டார்.

நிலையான வேலைவாய்ப்பை நாடி இவரது குடும்பம் லா லிபர்டாட்டில் இருந்து மாகாண தலைநகர் ஜுய்கல்பாவிற்கும் பின்னர் மனாகுவாவில் குடிபெயர்ந்தது.இவரது தந்தை டேனியல் ஒர்டேகா செட்ரா நிகரகுவாவில் அமெரிக்க இராணுவத் தலையீட்டையும் சோமோசா சர்வாதிகாரத்திற்கு வாசிங்டனின் ஆதரவையும் வெறுத்தார்.இந்த அமெரிக்க எதிர்ப்பு உணர்வை அவர் தனது மகனககளுக்கு வழங்கினார்.

ஒர்டேகா முதன் முதலில் 15 வயதில் அரசியல் நடவடிக்கைகளுகாக கைது செய்யப்பட்டார்.1964 ஆம் ஆண்டு ஒர்டேகா குவாத்தமாலாவுக்குச் சென்றார் , அங்கு காவல்துறையினர் அவரைக் கைது செய்து நிக்கராகுவா தேசிய காவல்படைக்கு மாற்றினர். 

பேங்க் ஆஃப் அமெரிக்காவின் ஒரு கிளையில் ஆயுதக் கொள்ளையில் பங்கேற்றதற்காக 1967 இல் இவர் சிறையில் அடைக்கப்பட்டார்.கொள்ளையில் பங்கேற்காவிட்டால் அவர்கள் கொல்லப்பட வேண்டும் என்று அவர் ஒத்துழைப்பாளர்களிம் கூறினார்.சோமொசிசடா பணயக்கைதிகளுக்கு ஈடாக 1974 ஆம் ஆண்டில் மற்ற சாண்டினிசுடா கைதிகளுடன் ஒர்டேகா விடுவிக்கப்பட்டார்.மனாகுவாவுககு வெளியே எல் மொடெலோ சிறையில் அடைக்கப்பட்டிருந்தபோது, ஒர்டேட்கா கவிதைகள் எழுதினார்.சிறைவாசத்தின்ஷ போது ஒர்டேட்கா கடுமையாக சித்திரவதை செய்யப்பட்டார்.

சிறையில் விடுவிக்கப்பட்ட பின்னர், ஒர்ட்டேகா கியூபாவுக்கு நாடுகடத்தப்பட்டார்.அங்கு அவர் பல மாதங்களாக கெரில்லா பயிற்சி பெற்றார்.பின்னர் அவர் ரகசியமாக நிக்கராகுவாவுக்கு திரும்பினார்.

மேற்கோள்கள்
-----------

1. ↑  டானியல் ஒர்ட்டேகா மூன்றாம் தடவையாக நிக்கராகுவாவின் அரசுத்தலைவராகப் பதவியேற்பு, விக்கி செய்திகள், சனவரி 11, 2012
2. ↑
3. ↑   பரணிடப்பட்டது 2018-04-25 at the வந்தவழி இயந்திரம் பார்த்த நாள் 5 டிசம்பர் 2020
4. ↑   பார்ந்த நாள் சனவரி 2008
5. ↑
6. ↑   பரணிடப்பட்டது 2018-04-25 at the வந்தவழி இயந்திரம் பார்த்த நாள் நவட்பர் 2017

வெளி இணைப்புகள்
---------------

விக்கிமீடியா பொதுவகத்தில்,  
 ***தானியேல் ஒர்ட்டேகா***   
என்பதின் ஊடகங்கள் உள்ளன. 

* Office of the President பரணிடப்பட்டது 2010-05-08 at the வந்தவழி இயந்திரம்
**கந்தக நீக்கம்** *(Desulfurisation)* என்பது ஒரு வேதிப் பொருளில் இருந்து கந்தகத்தை நீக்கும் வேதிச்செயல் முறையாகும். இச்செயல்முறை ஒரு மூலக்கூற்றில் இருந்து கந்தகத்தை நீக்குவதாக (எ.கா: A=S → A:) இருக்கலாம் அல்லது பெட்ரோலிய வேதிப்பொருட்கள் அல்லது வெளியேறும் புகை போன்ற கலவைகளில் இருந்து கந்தகச் சேர்மங்களைப் பிரிப்பதாகவும் இருக்கலாம்.

பெரிய தொழில்துறை மற்றும் சுற்றுச்சூழலில் இந்த செயல்முறைகள் முக்கியத்துவம் பெற்றுள்ளன. தொடுகைச் செயன்முறை, கிளாசு செயன்முறை போன்ற தயாரிப்பு முறைகளில் கந்தகம் பெருமளவில் பயன்படுத்தப்படுகிறது. கந்தகம் இல்லாத சேர்மங்களை இத்தகைய வினையூக்கச் செயல்முறைகளில் பயன்படுத்த முடிந்தால் தீங்கு விளைவிக்கும் கந்தகச் சேர்மங்களை சுற்றுச்சூழலில் வெளியிடப்படுவதைக் குறைக்க முடியும். அதிலும் குறிப்பாக சுற்றுச் சூழலில் கலந்து அமில மழைக்குக் காரணமாகும் கந்தக டை ஆக்சைடைக் குறைக்கலாம்.

ஈரகந்தக அமிலச் செயல்முறை, கந்தகம் மற்றும் நைட்ரசன் ஆக்சைடு செயல்முறை, ஐதரோகந்தகநீக்கம் உள்ளிட்ட செயல்முறைகள் கந்தக நீக்க வினையில் சேர்ந்தவையாகும்.

மேற்கோள்கள்
-----------

1. ↑  Babich, I (April 2003). "Science and technology of novel processes for deep desulfurization of oil refinery streams: a review⋆". *Fuel* **82** (6): 607–631. doi:10.1016/S0016-2361(02)00324-1.
**கநும்** அல்லது **கநோம்** (அசர்பைஜான்: *Xanım*, துருக்கியம்: Hanım, பாரசீக மொழி: خانم‎, உருது: خانم, வங்காள மொழி: খাঁনম, খানম) அரச அல்லது பிரபுக் குடும்பங்களில் பெண்களுக்குப் பயன்படுத்தப்படும் பட்டமாகும். இது முதலில் கிழக்கு ஆசியா மற்றும் மத்திய ஆசியாவில் தோன்றியதாகும். பின்னர் மத்திய கிழக்கு மற்றும் தெற்கு ஆசியாவில் பயன்படுத்தப்பட்டது. இது கான் என்பதன் பெண்பால் பட்டமாகும்.

துருக்கிய மொழியில், இது "ஹனிம்" என உச்சரிக்கப்படுகிறது. சுல்தானின் மனைவிக்கு வழங்கப்படும் "ஹனிம்ஃபென்டி" எனும் பட்டம், கநும் ("ஹனிம்") மற்றும் "எஃபென்டி" ஆகிய வார்த்தைகளின் கூட்டுச் சொல்லாகும். 

தெற்கு ஆசியாவில், குறிப்பாக பஞ்சாப், சிந்து, ஹைதராபாத், டெல்லி மற்றும் வடமேற்கு எல்லைப்புற மாகாணம் ஆகிய இடங்களில் ‘’கநும்’’ உயர் சமூக நிலையில் உள்ள முஸ்லிம் பெண்களுக்கு மரியாதைக்குரிய பெயராகப் பயன்படுத்தப்படுகிறது.

மேலும் காண்க
------------

* கதுன்

குறிப்புகள்
-----------

1. ↑  Henning, W. B. 'A Farewell to the Khagan of the Aq-Aqataran',"Bulletin of the School of Oriental and African studies – University of London", Vol 14, No 3, p 501–522
**கந்தமாதன பருவதம்** பாம்பன் தீவில் ராமேஸ்வரத்திலிருந்து 3 கி.மீ தொலைவில் உள்ள ஒரு மணற்குன்று ஆகும்.

ராமர் பாதம்
-----------

இத்தீவில் உள்ள தொலைதொடர்பு கோபுரம் தவிர்த்து இதுதான் உயரமான பகுதி என்பதால் தீவு முழுமையையும் இங்கிருந்து காண முடியும். இங்குள்ள கோயிலில் இருக்கும் சக்கர வடிவின் மீதிருக்கும் பாதத்தடங்கள் இராமருடையவை என்று நம்பப்படுகிறது. எனவே இவ்விடம் பொதுவாக ‘இராமர் பாதம்’ என அழைக்கப்படுகிறது. மாசி சிவராத்திரி திருவிழாவின்போது ராமேஸ்வரம் கோயிலிலிருந்து ராமநாத சுவாமியும் பர்வதவர்த்தினி அம்மனும் இங்குள்ள மண்டகப்படிக்கு எழுந்தருளும் வழக்கம் உள்ளது.

திருச்செந்தூர் தொடர்பு
----------------------

திருச்செந்தூர் முருகன் கோயில் ‘சந்தனமலை’ என்னும் குன்றின் மீதே அமைந்திருப்பதாகவும் எனவே கந்தமாதன பர்வதம் என்றும் அதற்கு ஒரு பெயர் உண்டென்றும் சொல்லப்படுகிறது. .

இலக்கிய, சிற்பச்சான்றுகள்
-------------------------

கந்தமாதன மலை மகாபாரதத்திலும், இராமாயணத்திலும், புத்த ஜாதகக் கதைகளிலும், பல்வேறு புராணக் கதைகளிலும் முனிவர்கள் தங்கி தவமியற்றும் இடமாகக் குறிப்பிடப்பட்டுள்ளது.. இந்த மலையின் பெயருக்கும் நாற்றத்துக்கும் தங்க நிறத்துக்கும் தொடர்புள்ளதாகத் தெரிகிறது. கந்தமாதன மலை இடம்பெற்றுள்ள ஒரு புராணக்காட்சியின் புடைப்புச் சிற்பம் திருக்குறுங்குடியில் உள்ளது. கந்தமாதன மலை தமிழிலக்கியத்தில் கம்ப ராமாயணம், திருநாவுக்கரசர் தேவாரம், கச்சியப்ப முனிவரின் தணிகைப் புராணம் உள்ளிட்ட பலவற்றில் இடம்பெற்றுள்ளது. கச்சியப்ப சிவாச்சாரியாரின் கந்த புராணத்தில் இம்மலை மேருமலைக்குத் தென்புறத்தில் இருப்பதாகச் சொல்லப்பட்டுள்ளது.

சான்றுகள்
---------

1. ↑  "காப்பகப்படுத்தப்பட்ட நகல்". 2014-08-01 அன்று மூலம் பரணிடப்பட்டது. 2014-08-23 அன்று பார்க்கப்பட்டது.
2. ↑
3. ↑
4. ↑
5. ↑
6. ↑
7. ↑  "காப்பகப்படுத்தப்பட்ட நகல்". 2016-06-24 அன்று மூலம் பரணிடப்பட்டது. 2014-08-23 அன்று பார்க்கப்பட்டது.
8. ↑  "காப்பகப்படுத்தப்பட்ட நகல்". 2015-03-08 அன்று மூலம் பரணிடப்பட்டது. 2014-08-23 அன்று பார்க்கப்பட்டது.
9. ↑  "காப்பகப்படுத்தப்பட்ட நகல்". 2014-04-20 அன்று மூலம் பரணிடப்பட்டது. 2014-08-23 அன்று பார்க்கப்பட்டது.
10. ↑
11. ↑
12. ↑
13. ↑
14. ↑
15. ↑

இவற்றையும் காண்க
----------------

* கந்தமாதன மலை
**ஒசன் சாய்பு முஹம்மது அப்துல் கபூர்** இலங்கை யாழ்ப்பாணத்தைச் சேர்ந்த எழுத்தாளர், ஓவியர், பாடகர், மொழியியலாளர் போன்ற பன்முக ஆளுமை கொண்டவர்.

கல்வியும் பணியும்
-----------------

யாழ்ப்பாணம் வண்ணை வைத்தீஸ்வர வித்தியாலயம், வண்ணை தமிழ் கலவன் பாடசாலை ஆகியவற்றில் கல்வி கற்றவர். இவரது முதல் நியமனம் காவற்படையிலாகும். சில காலங்களின் பின்னர் அதினின்றும் விலகி, ஆங்கில உதவியாசிரியராகச் சிலகாலம் பணியாற்றினார். பின்னர் அட்டாளைச்சேனை ஆசிரியர் பயிற்சிக் கலாசாலையின் தமிழ்மொழி ஆசிரியராகப் பணியாற்றினார். யாழ்ப்பாண கல்வித்திணைக்களம், வடமத்திய மாகாணக் கல்வித்திணைக்களம், வடமத்திய மாகாணக் கல்வித்திணைக்களம் ஆகியவற்றிலும் பலவருடங்கள் பணியாற்றியுள்ளார்.

வவுனியா ஆண்டியாபுளியங்குளம் முஸ்லிம் வித்தியாலயம், யாழ்ப்பாணம் மஸ்றஉத்தீன் கலவன் பாடசாலை, யாழ்ப்பாணம் ஒஸ்மானிக்கல்லூரி, அநுராதபுரம் ஸாஹிரா மகா வித்தியாலயம் ஆகியவற்றின் ஆசிரியராகப் பணியாற்றியுள்ள இவர், மண்கும்பான் முஸ்லிம் பாடசாலை, யாழ்ப்பாணம் அல்ஹம்ரா முஸ்லிம் பாடசாலை, வவுனியா சூடுவெந்தபுலவு முஸ்லிம் வித்தியாலயம், முல்லைத்தீவு முஸ்லிம் வித்தியாலயம் முதலாம் பாடசாலைகளில் தலைமை ஆசிரியராகக் கடமையாற்றியுள்ளார்.

கலைப்பணி
--------

சிறந்த இலக்கியவாதியான இவர், பிரபல எழுத்தாளர், கவிதாயினி ஜன்சி கபூரின் தந்தையாவார். இவர் சிறந்த மேடை நாடக நடிகர். படிக்கும் காலத்தில் பல மேடை நாடகங்களில் அவர் திறமைகள் வெளிப்பட்டிருந்தன. யாழ்ப்பாணத்தைச் சேர்ந்த வண்ணை ஏ.எஸ். மணி அவர்களின் நட்டுவாங்கத்தில் பல மேடை நாடகங்களை நடித்துள்ளார். அவற்றுட் சில "உயிர்காத்த உத்தமன்" , "தோட்டக்கார மகள்" "கற்சிலை" ,போன்றன. இவற்றுள் கற்சிலை என்பது எழுத்தாளர் அப்துல் கபூர் அவர்களால் எழுதி இயக்கப்பட்ட நாடகமாகும். அன்றைய நாட்களில் ஏ. எஸ். மணி அவர்களின் மேடை நாடகங்கள் யாழ்ப்பாணத்தில் சிறப்புற்று, மக்கள் மனதை வென்றவையாக இருந்தன.

உசாத்துணை
---------

*யாழ்ப்பாண முஸ்லிம்களின் வரலாறு* - ரஹீம்
**கொல்லாமை** சமண சமயத்தவரின் தலையாய அறம். கொல்லாமையில் நான்கு படிநிலைக் கோட்பாடுகள் உள்ளன. எந்த உயிரையும் கொல்லாமை, புலால் உண்ணாமை, அகிமசை, சீவகாருண்யம் என்பன அவை.

##### கொல்லாமை

கொல்லாமை சமணர் கோட்பாடு. நடந்து செல்லும்போது கூடத் தன்னை அறியாமல் ஏதாவது சிறு உயிரினங்களைக் கொன்றுவிடுவோமோ என்று தான் நடந்து செல்லும் வழியைத் தானே மயில் இறகால்  கூட்டிக்கொண்டே நடந்து செல்வது சமணத் துறவிகளின் வழக்கம். கவுந்தியடிகள் என்னும் சமணத் துறவி மயில்பீலியைக் கையில் எடுத்துச் சென்றார்.  நோன்பு என்பது உயிர்க்கொலை செய்யாதிருக்கும் நற்பண்பு என்பது திருவள்ளுவர் வாக்கு.  
உணவுக்காக வேட்டையாடிய காலம் ஒன்று. மீன் பிடித்தல் ஒருவகை வாழ்க்கை முறை. இப்படிப்பட்ட நிலைமைகளில் கொல்லாமை சிந்தனைக்கு உரியது.

##### புலால் மறுத்தல்

கொல்லாமை துறவிகளின் நோன்பு. புலால் உணவை வேண்டாம் என மறுத்தல்  எல்லாரும் கடைப்பிடிக்கக் கூடிய நோன்பு என்பது திருவள்ளுவர் காட்டும் அறம்.  இந்தக் கோட்பாடு எல்லா சமயத்திலும் ஒருசாரார் கடைப்பிடிக்கும் கோட்பாடு.

##### இன்னா செய்யாமை

எந்த உயிரினத்துக்கும் துன்பம் செய்யாமல் இருக்கும் இன்னா செய்யாமைக் கோட்பாட்டை  அகிம்சை என்னும் பெயரால் கடைப்பிடித்துக்கொண்டு தற்காலத்தில் வாழ்ந்து காட்டியவர் காந்தியடிகள். தன்னைச் சுட்டுக்கொன்ற கோட்சேயைக் கூட மன்னித்துவிடும்படி கூறியது காந்தியடிகளின் **அகிம்சைக் கோட்பாடு**. 
சேவல்சண்டை முதலான விளையாட்டுகள் உயிரினங்களைத் துன்புறுத்துபவை. இவை தவிர்க்கப்பட வேண்டியவை.

##### அருளுடைமை

அருளுடைமையைத் திருக்குறள் **மன்னுயிர் ஓம்பி அருள் ஆள்தல்**  எனக் குறிப்பிடுகிறது. சிபிச் சக்கரவர்த்தி புறாவையும் அதனைக் கொல்ல வந்த பருந்தையும் காப்பாற்றியது அருளுடைமை. "வாடிய பயிரைக் கண்டபோதெல்லாம் வாடினேன்" எனப் பாடி வருந்தியது வள்ளலாரின் **சீவகாருண்யக் கோட்பாடு**.

அடிக்குறிப்பு
-------------

1. ↑  தானே உதிர்ந்த மயில் இறகால்
2. ↑  
தோம் அறு கடிஞையும், சுவல் மேல் அறுவையும்,  

கவுந்தி ஐயை, கைப் பீலியும், கொண்டு;  

‘மொழிப் பொருள் தெய்வம் வழித் துணை ஆக’ என  

பழிப்பு-அரும் சிறப்பின் வழிப் படர் புரிந்தோர்- (சிலப்பதிகாரம் 10 அடி 98 முதல்)
3. ↑  கொல்லா நலத்தது நோனமை (திருக்குறள் 984)
4. ↑  இந்தக் கூற்றால் திருவள்ளுவரைச் சமணர் என்பர்
5. ↑  சைவ உணவு
6. ↑  திருக்குறள் அதிகாரம் 26 புலால் மறுத்தல்
7. ↑  இன்னா செய்யாமை (திருக்குறள் அதிகாரம் 32
8. ↑  தன்னைச் சிலுவையில் அறைந்தவர்களைக் கூட அறியாமல் செய்கிறார்களே என்று அவர்களுக்காக வருந்திய உள்ளம் இயேசு பெருமான் உள்ளம்
9. ↑  திருக்குறள் 244
கொல்லம் பரப்பில் பொதுவாகக் கிடைக்கும் நெமிட்டெரைடீ மீன் வகை இறால் இனம்
கொல்லம் பரப்பில் உள்ள மீன்பிடித் துறைமுகமான சக்தி குளங்கரையில் பிடிபட்ட ஓர் ஆழ்கடல் இறால்
**கொல்லம் பரப்பு** (*Kollam Parappu*) இந்தியாவின் தென்மேற்கு கடற்கரையில் உள்ள மீன்பிடித் தளங்களில் ஒன்றாகும். குயிலான் கரை என்று கொல்லம் பரப்பு பரவலாக அறியப்படுகிறது. 08 'வடக்கு மற்றும் 09' வடக்கு அட்சரேகைக்கு இடைப்பட்ட கடற்பகுதியில் 275-375 மீட்டர் ஆழத்தில் உள்ள பகுதி கொல்லம் பரப்பு என வரையறுக்கப்பட்டுள்ளது. கொல்லம் மற்றும் ஆலப்புழா மாவட்டங்களின் கடற்கரையில் 3,300 சதுரகிலோமீட்டர் பரப்பளவு பகுதி இப்பரப்பில் அடங்கியுள்ளது. ஆழ்கடல் இறால், கூனிறால் மற்றும் கல் இறால் உள்ளிட்ட வளமான கடல் உயிரியல் பன்முகத்தன்மை கொண்ட வளமான மீன்பிடித் தளமாக கொல்லம் பரப்பு மீன்பிடித்தளம் கருதப்படுகிறது. குயிலான் கரையில் 21 முதல் 26 பாகை செல்சியசு வரை நீரின் வெப்பநிலை மிதமானதாகவும் உப்புத்தன்மை ஆயிரத்திற்கு 34 முதல் 34.6 பாகங்கள் வரையிலும் காணப்படுகிறது.

சூலை முதல் அக்டோபர் வரையிலான காலம் இந்த மீன்பிடி தளத்தின் உச்ச பருவம் ஆகும். நெமிட்டெரைடீ மீன் வகைகளும் பந்தலிடே இறால் வகைகளும் கிடைக்கின்ற முக்கியமான மீன்பிடித்தளமாக கொல்லம் பரப்பு சிறப்பு பெற்றுள்ளது. அறிவியல் ஆராய்ச்சி, கடல்சார் ஆய்வுகள், சூழலியல் ஆய்வுகள் போன்றவற்றை மேற்கொள்வதற்காக பல மீன்வள விஞ்ஞானிகளை இக்குயிலான் கரை ஈர்க்கிறது.

மேற்கோள்கள்
-----------

1. ↑  "Need To Protect The Fishing Hub Of Kollam Parappu (Quilon Bank)- Laid on 15 September, 2020". *Indian Kanoon*.
2. ↑  "Fishers' Statewide protest on Oct. 15". *The Hindu*.
3. ↑  "Finfish diversity in the trawl fisheries of southern Kerala" (PDF). *eprints CMFRI*.
4. ↑  Chakraborty, Rekha Devi (October 2014). "Fishery and biology of Plesionika quasigrandis Chace, 1985 off Sakthikulangara, south-west coast of India". *Indian Journal of Fisheries*: 10. .
5. ↑  "Proceedings of the Second Workshop on Scientific Results of FOR Sugar Sampada, 1996" (PDF). *eprints CMFRI*.
**வர்த்தகம் மற்றும் தொழில் அமைச்சகம்**, இந்திய அரசின் அமைச்சகங்களில் ஒன்றாகும். இதன் மூத்த அமைச்சர் பியூஷ் கோயல் மற்றும் இணை அமைச்சர்கள் அனுப்பிரியா பட்டேல் மற்றும் சோம் பிரகாஷ் ஆவர். இந்த அமைச்சகம் இரு துறைகள் கொண்டது. அவைகள்: வர்த்தகத் துறை மற்றும் தொழில் வளர்ச்சித் துறை ஆகும்.

வர்த்தகத் துறை
--------------

பலதரப்பு மற்றும் இருதரப்பு வர்த்தக உறவுகள், ஏற்றுமதி ஊக்குவிப்பு நடவடிக்கைகள் மற்றும் சில ஏற்றுமதி சார்ந்த தொழில்கள் மற்றும் பொருட்களின் மேம்பாடு மற்றும் ஒழுங்குமுறை தொடர்பான வெளிநாட்டு வர்த்தகக் கொள்கை மற்றும் பொறுப்புகளை வகுத்து செயல்படுத்துவதில் இத்துறை ஈடுபடுகிறது. இத்துறை எட்டு பிரிவுகளாக பிரிக்கப்பட்டுள்ளது:

* நிர்வாகப் பிரிவு
* நிதிப் பிரிவு
* பொருளாதாரப் பிரிவு
* வணிகக் கொள்கைப் பிரிவு
* வெளிநாட்டு வர்த்த பிரதேசப் பிரிவு
* அரசு வணிகம் & உள்கட்டமைப்பு பிரிவு
* விநியோகப் பிரிவு
* தோட்டப் பிரிவு

நிர்வாகப் பிரிவு கீழ்கண்ட துறைகளை கட்டுப்படுத்துகிறது.

* பன்னாட்டு வணிகம்
* வெளிநாட்டு வணிகம்
* அரசு வணிகம்
* இந்திய வணிக சேவைகளின் மேலாண்மை
* சிறப்புப் பொருளாதார மண்டலம்

தொழில் மேம்பாட்டுத் துறை மற்றும் உள்நாட்டு வணிகம்
-------------------------------------------------

இந்தத் துறையானது தேசிய முன்னுரிமைகள் மற்றும் சமூக-பொருளாதார நோக்கங்களைக் கருத்தில் கொண்டு தொழில்துறை வளர்ச்சிக்கான ஊக்குவிப்பு மற்றும் மேம்பாட்டு நடவடிக்கைகளை உருவாக்குவதற்கும், செயல்படுத்துவதற்கும் பொறுப்பாகும். தனிப்பட்ட நிர்வாக அமைச்சகங்கள் தங்களுக்கு ஒதுக்கப்பட்ட குறிப்பிட்ட தொழில்களின் உற்பத்தி, விநியோகம், மேம்பாடு மற்றும் திட்டமிடல் அம்சங்களை கவனிக்கும் அதே வேளையில், தொழில்துறை மற்றும் உள்நாட்டு வர்த்தகத்தை மேம்படுத்துவதற்கான துறை ஒட்டுமொத்த தொழில் கொள்கைக்கும் பொறுப்பாகும். நாட்டிற்கு அன்னிய நேரடி முதலீடுகளை எளிதாக்குவதற்கும், அதிகரிப்பதற்கும் இது பொறுப்பாகும். இத்துறை மொத்த விற்பனை விலைக் குறியீடு கணக்கிடுவதற்கும் பொறுப்பாகும்.

தொழில் மற்றும் உள்நாட்டு வர்த்தகத்தை மேம்படுத்துவதற்கான திணைக்களம் அறிவுசார் சொத்து உரிமைகள், காப்புரிமைகள், வடிவமைப்புகள், வர்த்தக முத்திரைகள், பதிப்புரிமை மற்றும் பொருட்களின் புவியியல் குறிப்பீடு மற்றும் அவற்றின் பாதுகாப்பு தொடர்பான முன்முயற்சியை மேற்பார்வையிடுகிறது.

இதனையும் காண்க
--------------

* வர்த்தக மற்றும் தொழில் அமைச்சகத்தின் அமைச்சர்கள்

மேற்கோள்கள்
-----------

1. ↑  India, Welcome to department of commerce, Government of. "Welcome to department of commerce, Government of India". *commerce.gov.in*.
2. ↑  Ministers and their Ministries of India
3. ↑  "Organisational Set-up and Functions". Department of Commerce, Government of India. 19 அக்டோபர் 2008 அன்று மூலம் பரணிடப்பட்டது. 6 நவம்பர் 2008 அன்று பார்க்கப்பட்டது.
4. ↑  "Subjects under Administrative Control". Department of Commerce, Government of India. 19 திசம்பர் 2008 அன்று மூலம் பரணிடப்பட்டது. 6 நவம்பர் 2008 அன்று பார்க்கப்பட்டது.

வெளி இணைப்புகள்
---------------

* வணிகத் துறையின் இணையதளம்
* தொழில் வள்ர்ச்சி துறையின் இணையதளம்
காபி கொட்டைகள் வறுபடுகின்றன
**வறுத்தல்** அல்லது **உலர் வறுப்பு** (Dry roasting) என்பது எண்ணெய் அல்லது நீர் போன்றவற்றை பயன்படுத்தாமல் உலர்ந்த உணவுப்பொருட்களை வெப்பத்தை மட்டும் பயன்படுத்தி வறுத்தெடுத்தல் ஆகும். மற்ற வறண்ட வெப்ப முறைகள் போலல்லாமல், உலர் வறுப்பில் கொட்டைகள், விதைகள் போன்றவற்றை உணவுகளுக்குப் பயன்படுத்தப்படுகிறது. கொட்டைகள் தீய்ந்து போவதைத் தடுக்கவும், அனைத்து கொட்டைகள் மற்றும் விதைகளும் சமமான வெப்பம் பெறவும் கிளறிவிடப்படுகின்றது.

உலர் வறுப்பு என்பது சில உணவுப் கொருட்களுக்கான மசாலை தயாரிப்பதற்கான பொதுவான வழியாக உள்ளது. வாணலி அல்லது கடாய் மூலமாகவோ அல்லது இதற்கெனவே தயாரிக்கபட்ட வறுப்பான்கள் (காபி கொட்டை, பீன்ஸ், வேர்கடலை போன்றவற்றை வறுக்க பயன்படும் வறுப்பான்கள்) கொண்டு வறுக்கப்படுகின்றன. உலர் வறுத்தலால் உணவில் உள்ள புரதங்கள் வேதி மாற்றமடைகின்றன், அதன் சுவையும் மாறுகிறது, சில மசாலைப் பொருட்களின் சுவையும் மணமும் கூடுகின்றது. வறுக்கப்படும் உணவுடன் சுவைக்காக மூலிகைகள், மசாலாக்கள், சர்க்கரை போன்றவை சேர்த்து பொன்நிறம் வரும் வரை வறுக்கப்படுகின்றன.

பொதுவாக உலர் வறுவலுக்கு வறுகடலை, தேயிலை,காபி, சாக்லெட் மற்றும் கோகோ கொட்டைகள் போன்றவை ஆட்படுகின்றன.

மேற்கோள்கள்
-----------

1. ↑  Zmark.net. "Healthy Cooking Tip and Recipe Idea: How To Dry Roast Dried Seeds and Dried Whole Spices - HealthWorld Online". Healthy.net. 2017-02-02 அன்று மூலம் பரணிடப்பட்டது. 2009-07-17 அன்று பார்க்கப்பட்டது.
2. ↑  "Oolong Tea". Chinateahub.com. Retrieved 2009-07-17.
3. ↑  "Roasting coffee beans at home". Essortment.com. Retrieved 2009-07-17.
4. ↑  "HowStuffWorks "Cocoa Beans and the Roasting Process"". Recipes.howstuffworks.com. Retrieved 2009-07-17.
**வர்த்தக நிறுவனம்** என்று அறியப்படும் நிறுவனம் பல்வேறு வகையான பொருட்களை வாடிக்கையாளர்களிடம் கொண்டு சேர்க்கும் நிறுவனமாகும். இத்தகைய நிறுவனங்கள் பிற நிறுவனங்களுக்காகவோ அரசாங்கம் தொடர்பான காரியங்களுக்காகவோ பொருட்களைக் கொண்டு சேர்க்கின்றன. சில சமயங்களில், பல்விதமான பொருட்களையோ பங்குகளையோ பிற நிறுவனங்களிடம் இருந்து வாங்கி வருவாய்மிக விற்பனை செய்யும் பணிகளிலும் வர்த்தக நிறுவனங்கள் ஈடுபடுவதுண்டு.

விவரங்கள்
---------

இறக்குமதி செய்யப்பட்டப் பொருட்களையும் மொத்த விலை விற்பனையாளர்களின் பொருட்களையும் வாடிக்கையாளர்களிடம் கொண்டு சேர்க்கும் தேவை வரும்போது வர்த்தக நிறுவனங்கள் செயல்படுகின்றன. இத்தகைய நிறுவனங்கள் பெருவாரியான இடங்களில் கிளைகள் வைத்திருப்பது எனவே அவசியம் ஆகிறது. மேலும், பல்வேறு நாடுகளின் ஏற்றுமதி இறக்குமதி சட்டங்கள் அறிந்து அதற்கேற்ப செயல்படுவது முக்கியம். விரைவான விநியோகம், தெளிவான கணக்கு வழக்குகள் மற்றும் நவீன சந்தைப்படுத்துதல் உக்திகள் ஆகியவை இத்தகைய நிறுவனங்களின் வணிகமாதிரிகளாக உள்ளன.

மேற்கோள்கள்
-----------

1. ↑  "ட்ரேடிங் கம்பெனி - குளோபல் நெகோஷியேட்டர்".

பகுப்பு: நிறுவனங்களின் வகைகள்
***மாயநதி*** (*Maayanadhi*) என்பது 2020 வெளியான தமிழ் மொழி நாடகத் திரைப்படமாகும். இதில் ஆடுகளம் நரேன், வெண்பா, அபிசரவணன், அப்புக்குட்டி ஆகியோர் முன்னணி வேடங்களில் நடித்துள்ளனர். அசோக் தியாகராஜன் இயக்குனராக அறிமுகமாகி இப்படத்தை எழுதி, தயாரித்துள்ளார்.

நடிகர்கள்
---------

* கௌசல்யாவாக வெண்பா
* கௌசல்யாவின் அப்பாவாக ஆடுகளம் நரேன்
* செந்திலாக அபி சரவணன்
* மணியாக அப்புக்குட்டி
* கௌசல்யாவின் மாமாவாக தமிழ் வெங்கட்
* மார்ட்டினா மிஸ் ஆக துர்கா வேணுகோபால்

தயாரிப்பு
---------

பிப்ரவரி 2018 இல் அதிகாரப்பூர்வமாக இந்த திட்டம் தொடங்கப்பட்டது. அசோக் தியாகராஜன் தான் புதிதாக நிறுவிய ராஜி நிலா முகில் பிலிம்ஸ் (RNM FILMS) புரொடக்ஷன்ஸ் பதாகையின் கீழ், இந்த முயற்சியின் இயக்குநராகவும் தயாரிப்பாளராகவும் அறிமுகமாகிறார். நடிகர்களில் வெண்பா, அபிசரவணன், ஆடுகளம் நரேன் ஆகியோர் நடிக்க ஒப்பந்தம் செய்யப்பட்டனர். அப்புக்குட்டி முக்கிய வேடத்தில் நடிக்க ஒப்பந்தம் செய்யப்பட்டார்.

பவதாரிணி இசை அமைப்பாளராக தேர்வு செய்யப்பட்டார். இதற்கிடையில், இந்த படத்திற்கு முறையே ஸ்ரீனிவாஸ் தேவம்சம் ஒளிப்பதிவாளராகவும், கோபி கிருஷ்ணா படத் தொகுப்பாளராகவும், மயில் கிருஷ்ணன் கலை இயக்குனராகவும் ஒப்பந்தம் செய்யப்பட்டனர். மாயநதி 31 சனவரி 2020 அன்று வெளியானது.

ஒலிப்பதிவு
----------

படத்துக்கு பவதாரிணி இசையமைத்துள்ளார். ஒலிச்சுவடு வெளியீட்டு விழாவில் யுவன் சங்கர் ராஜா, அமீர் ஆகியோர் சிறப்பு விருந்தினர்களாக கலந்து கொண்டனர்.

விமர்சனம்
---------

தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்து, "ஒரு சிறந்த கதை அவர்களுக்கு [படத்தின் நடிகர்களுக்கு] மேலும் உதவியிருக்கும்" என்று கூறியது. *ஏசியன் ஏஜ்* படத்திற்கு ஐந்து நட்சத்திரங்களில் இரண்டரை நட்சத்திரங்களை வழங்கியது. மேலும் "ஒரு இறுக்கமான கதை மற்றும் இன்னும் கொஞ்சம் ஒத்திசைவு இருந்திருந்தால் படத்தை மேம்படுத்தியிருக்கும்" என்று எழுதியது.

சான்றுகள்
---------

1. ↑  Subramanian, Anupama (27 February 2019). "Bhavatharini roped in for an emotional film". *Deccan Chronicle*.
2. ↑  "மீண்டும் இசையமைப்பாளர் ஆனார் பவதாரிணி!". *Dinamani*.
3. ↑  "South Movies Releasing This Friday: Naadodigal 2 to Anveshanam; Movies to watch out". *PINKVILLA*. 27 January 2020. 25 அக்டோபர் 2021 அன்று மூலம் பரணிடப்பட்டது. 25 அக்டோபர் 2021 அன்று பார்க்கப்பட்டது.
4. ↑
5. ↑  "Actors should not do social service: Ameer - Times of India". *The Times of India*.
6. ↑  "Maayanadhi Movie Review: Abetter script would have helped them more" – timesofindia.indiatimes.com வழியாக.
7. ↑  Subramanian, Anupama (2 February 2020). "Maayanadhi film review: When wannabe doctor falls for auto-driver". *The Asian Age*.

வெளி இணைப்புகள்
---------------

* இணையதள திரைப்பட தரவுத்தளத்தில் *மாயநதி*
**மாயவரம் சாரங்கபாணி** (1947-1965)என்று அறியப்படும் சாரங்கபாணி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து இறந்த ஒரு போராளி ஆவார்.

இந்தித் திணிப்பை எதிர்த்துப் போராட்டம்
--------------------------------------

மதுரையில் இந்தி திணிப்பை கண்டித்து அமைதியான முறையில் ஊர்வலமாகச் சென்ற மாணவர்கள்மீது காங்கிரஸ் குண்டர்கள் தாக்குதல் நடத்தினர். இதையறிந்த மாணவர்கள் மாநிலந்தழுவிய அளவில் வகுப்புகளைப் புறக்கணித்துப் போராட்டங்களை நடத்தினர். மயிலாடுதுறை ஏ.வி.சி. கல்லூரி என்று அழைக்கப்படும் அன்பநாதபுரம் வகையறா கல்லூரியில் பி.காம் முதலாமாண்டு படித்து வந்த சாரங்கபாணியும் தீவிரமாகச் செயல்பட்டு வந்தார்.

தீக்குளிப்பு
------------

மயிலாடுதுறையில் போராட்டத்தைத் தீவிரப்படுத்திக்கொண்டிருந்த சாரங்கபாணி, காங்கிரஸ் தலைவர்களின் ஆணவத்தையும், தமிழ்நாட்டின் தெருக்களில் இராணுவம் ஆயுதம் தாங்கி நடமாடுவதையும் கண்டித்து 15.3.65இல் கல்லூரி வளாகத்திலேயே தன்மீது மண்ணெண்ணெய் ஊற்றித் தீ வைத்துக் கொண்டு தீக்குளித்து மாண்டார். உடல் சொந்த ஊரான தஞ்சை மாவட்டம் மருதுவாஞ்சசேரியில் அடக்கம் செய்யப்பட்டது.

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 25
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 30

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
Bruegel's *Landscape with the Fall of Icarus* (*ca.* 1558), famous for relegating the fall to a scarcely noticed event in the background
கிரேக்கத் தொன்மவியலில் இகாரசு (*Icarus*) என்பவர் (தொன்கிரேக்கம்: Ἴκαρος, Íkaros, எட்ருசுகன்: Vikare), மிகவும் திறமைவாய்ந்த கைவினைஞரான டெடாலசு (*Daedalus*) என்பாரின் மகனாவார். இவருக்கு இவர் தந்தையார் இறகுகள் மற்றும் மெழுகாலான இறக்கையைக் கட்டுவித்தார் எனவும், அவற்றினுதவியோடு அவர் 'கிரட்' எனப்படும் தீவிலிருந்து தப்ப முயன்றார் எனவும் கதைகள் வழங்கப்படுகின்றன. கதிரவனுக்கு அருகில் பறக்கவேண்டாம் என்று இவர் தந்தையார் அறிவுறுத்தியிருந்தார், அதைக் கேளாமல் அவர் கதிரவனுக்கு அருகில் பறந்ததால் இறக்கையிலிருந்த மெழுகு உருகி இறக்கை செயலிழந்தது; அவர் கடலில் விழுந்து மூழ்கியிறந்தார். கிரீசு நாட்டின் *எல்லானிக் வான்படைக் கழகம்* இகாரசு நினைவில் பெயர் சூட்டப்பட்டுள்ளது. கிரேக்கத் தொன்மவியல் இலக்கியங்களில் பறத்தல் முயற்சியில் ஈடுபட்ட நிபுணராக *இகாரசு* கருதப்படுகிறார்.

குறிப்புகள்
-----------

1. ↑  Larissa Bonfante, Judith Swaddling, *Etruscan Myths*, p. 43

குறிப்புதவிகள்
--------------

* Graves, Robert, (1955) 1960. *The Greek Myths*, section 92 *passim*
* Smith, William, ed. *A Dictionary of Greek and Roman Biography and Mythology*
* Pinsent, J. (1982). *Greek Mythology*. New York: Peter Bedrick Books.
* Icarus, The Phoenix (2011). a Phoenix hero from the game *DotA*.

வெளியிணைப்புகள்
---------------

* Spoof CAA Style Accident Report About Icarus Incident
* "Icarus". *கோலியரின் புதுக் கலைக்களஞ்சியம்*. (1921). New York: P.F. Collier & Son Company.
**இ.ஜி.எஸ். பிள்ளை கலை அறிவியல் கல்லூரி** 1996 ஆம் ஆண்டில் நிறுவப்பட்டது. நிறுவனர் குறிக்கோள் "ஒவ்வொரு மனிதனையும் வெற்றிபெறச் செய்வது, எந்த மனிதனும் தோல்வியடையாதது" என்பதாகும். இது பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தேசிய கல்வி தரக்கட்டுபாட்டு நிறுவனத்தால்  (NAAC) அங்கீகரிக்கப்பட்ட கல்லூரி.

இடம்
----

இது கிட்டத்தட்ட 6.87 ஏக்கர் பரப்பளவில் உள்ளது.பழைய நாகூர் சாலை, தேதி,
நாகப்பட்டினத்தில் அமைந்துள்ளது

படிப்புகள்
----------

இது 13 இளங்கலை, 10 முதுகலை படிப்புகள், 8 எம்.பில். நிகழ்ச்சிகள் மற்றும் 3 பி.எச்.டி. திட்டங்களை வழங்குகிறது.

சிறப்புகள்
----------

* இந்த கல்லூரியில் முன்னாள் மாணவர்கள் சங்கம் மிகவும் தீவிரமாக செயல்பட்டு வருகிறது.
* இது பல்வேறு செயல்பாடுகளைக் கொண்டுள்ளது, இது இறுதியில் பழைய மாணவர்களுக்கு பயனளிக்கும்.
* ஒவ்வொரு ஆண்டும் பெற்றோர் ஆசிரியர் கூட்டங்களும் நடத்தப்படுகின்றன

வசதிகள்
-------

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

சான்றுகள்
---------

வெளியிணைப்புகள்
---------------

* நாகப்பட்டினம் நகராட்சி-கல்வி நிறுவனங்கள்

1. ↑
2. ↑
3. ↑
**கே. வி. இராமன்**, இந்தியத் தொல்லியல் ஆய்வகத்தில் தொல்லியல் கண்காணிப்பாளராக சென்னை வட்டத்தில் பணிபுரிந்தவர். இவர் 1966-67 மற்றும் 1972-73களில் அரிக்கமேடு மற்றும் கடல் கொண்ட காவிரிப்பூம்பட்டினம் நகரத்தை அகழாய்வுப் பணி செய்வதவர்களில் ஓருவராவர். கே. வி. இராமன் தொல்லியல் மற்றும் கோவில் கட்டிடக் கலையில் அறிஞராவார். இவர் தொல்லியல் அறிஞர் கே. வி. சௌந்தரராஜனுடன் இணைந்து காவிரிப்பூம்பட்டினம் அகழாய்வு அறிக்கையை வெளியிட்டார்.இவர் தொல்லியல் மற்றும் காஞ்சி வரதராஜப் பெருமாள் கோயில் கட்டிடக்கலை மற்றும் சிற்பக்கலை குறித்தும் பல நூல்கள் வெளியிட்டுள்ளார்.

கே.வி. ராமன் 1934-இல் வழக்கறிஞர் பார்த்தசாரதி அய்யங்காருக்கு 1934-ஆம் ஆண்டில் செங்கல்பட்டில் பிறந்தார். சென்னை கிறித்தவக் கல்லூரியில் படித்தார். பின்னர் 1955-ஆம் ஆண்டில் சென்னைப் பல்கலைக்கழகத்தில் வரலாறு மற்றும் தொல்லியல் துறையில் முதுநிலை படிப்பு படித்தார். 1960-ஆம் ஆண்டில் இந்தியத் தொல்லியல் ஆய்வகத்தில் பயிற்சி மேற்கொண்டார்.
பின்னர் 1961-ஆம் ஆண்டில் இராமன் இந்தியத் தொல்லியல் ஆய்வகத்தின் சென்னை வட்டத்தில் தொல்லியல் கண்காணிப்பாளராக பதவியேற்றார்.

படைப்புகள்
----------

கே. வி. இராமன் தொல்லியல் அகழாய்வுகள் பல நூல்கள் எழுதியுள்ளார்.

* *தொல்லியல் ஆய்வுகள்*
* *Archaelogy, History and Numismatics of South India*
* *Principles and Methods of Archaeology*
* *Changing Indian Society*
* *Sri Varadarajaswami Temple--Kanchi: A Study of Its History, Art & Architecture*
* *Changing Status Of Women In India*

மேற்கோள்கள்
-----------

1. ↑  Excavations carried out from 1950 to 2011 by Chennai Circle, Archaeology
2. ↑  Dr. K.V. Raman, for whom archaeology has been a way of life.
3. ↑  Kaveripattinam EXcavations (1963 – 1973) Report
4. ↑  Septuagenarian Dr. K.V. Raman
5. ↑  Books by Dr. K. V. Raman
6. ↑  Principles and Methods of Archaeology
7. ↑  Sapna Online Books

வெளி இணைப்புகள்
---------------

* Mandaveli based professor publishes book on archaeology
**ஒற்றை ஓநாய் தாக்குதல்** என்பது பயங்கரவாத சிந்தனை கொண்ட தனிமனிதரால் மேற்கொள்ளும் ஒரு பயங்கரவாத தாக்குதல் ஆகும். ஒற்றை ஓநாய் தாக்குதல் முறையில் எந்தவொரு பயங்கரவாத அமைப்பின் உதவியின்றி தனியாக சித்தாந்தத்திற்காக தாக்குதல் நடத்தப்படும். பல இடங்களில் வெடிகுண்டு தாக்குதல்கள் நடத்தி நூற்றுக்கணக்கான மனித உயிர்களை கொல்லுதல், தற்கொலை குண்டு தாக்குதல்களும் அடங்கும். இந்த ஒற்றை ஓநாய் தாக்குதல்கள் இசுலாமிய அரசு, அல் காயிதா போன்ற பயஙகரவாத அமைப்புகளின் சித்தாந்தத்தில் உருவானவை. இது போன்ற தாக்குதல்கள் உலகில் பலமுறை நிகழ்த்தப்பட்டுள்ளன. இத்தகைய தாக்குதல்கள் மூலம் பொதுமக்களிடத்தில் பயத்தை தூண்டவும் மற்றும் மக்கள் சிந்திக்கும் விதத்தில் தாக்கத்தை ஏற்படுத்தும்.

ஒற்றை ஓநாய் தாக்குதல்கள்
------------------------

ஒற்றை ஓநாய் தாக்குதல்களுக்கு சில எடுத்துக்காட்டுகள்:

* 13 நவம்பர் 2015 அன்று வெள்ளிக்கிழமை அன்று பிரான்சு நாட்டில் இசுலாமிய அரசு பயங்கரவாதிகள் நடத்திய 2015 பாரீஸ் நகரத் தாக்குதல்கள்
* 2019 இலங்கை ஈஸ்டர் நாள் குண்டுவெடிப்புகள்
* கிறைஸ்ட்சேர்ச் பள்ளிவாசல் படுகொலைகள், 2019

இதனையும் காண்க
--------------

* சட்டவிரோத செயல்பாடுகள் தடுப்புச் சட்டம், 1967 (உபா சட்டம்)
* பயங்கரவாத எதிர்ப்பு மற்றும் கடும்போக்குவாத தடுப்புப் பிரிவு
* தேசிய புலனாய்வு முகமை (இந்தியா)

மேற்கோள்கள்
-----------

1. ↑  "Lone Wolf Attacks Are Becoming More Common -- And More Deadly" (in en-US). *FRONTLINE*. 14 July 2016. .
2. ↑  November 2015 Paris attacks

வெளி இணைப்புகள்
---------------

* Lone Wolf Terrorism in America
* Increasing instances of lone-wolf terrorism in India is a major concern
நுண்புல இயற்கணிதத்தில் **ஒற்றைக்குலம்** அல்லது **அலகுள்ள அரைக்குலம்** (*monoid*) என்பது ஒரு இயற்கணித அமைப்பாகும். ஒரு கணமானது சேர்ப்புப் பண்பு கொண்ட ஈருறுப்புச் செயலியுடன் இணைந்து அச்செயலிக்குரிய முற்றொருமை உறுப்பையும் கொண்டிருந்தால் அக்கணமும் அச்செயலும் சேர்ந்த அமைப்பு ஒற்றைக்குலம் அல்லது அலகுள்ள அரைக்குலம் எனப்படும். ஒற்றைக்குலமானது முற்றொருமை உறுப்புக் கொண்ட அரைக்குலமாகையால் அது அரைக்குலக் கோட்பாட்டின் கீழ் அமைகிறது. கணிதத்தின் பல கிளைகளில் ஒற்றைக்குலங்கள் உள்ளன. எடுத்துக்காட்டாக வகுதிக்கோட்பாட்டில் ஒற்றைக்குலங்கள் ஒரு பொருள்கொண்ட வகுதிகளாகக் கருதப்படுகின்றன. கணினி அறிவியலில், அடிப்படை அம்சங்களிலும் திட்டமிடல் வரையியலிலும் ஒற்றைக்குலங்கள் பயன்படுகின்றன.

வரையறை
------

ஒரு கணம் *S*, • என்ற ஈருறுப்புச் செயலியுடன் சேர்ந்து பின்வரும் மூன்று அடிக்கோள்களை நிறைவு செய்யுமானால் அது ஒற்றைக்குலம் எனப்படும்.

* **அடைவுப் பண்பு**: *S* கணத்திலுள்ள அனைத்து உறுப்புகள் *a*, *b* க்கும் *a* • *b* ன் மதிப்பு *S* ன் உறுப்பாகும்.
* **சேர்ப்புப் பண்பு**: *S* கணத்திலுள்ள அனைத்து உறுப்புகள் *a*, *b* மற்றும் *c* க்கும் (*a* • *b*) • *c* = *a* • (*b* • *c*) என்பது உண்மையாகும்.
* **முற்றொருமை உறுப்பு (Identity element)**: *S* கணத்திலுள்ள ஒவ்வொரு *a* உறுப்புக்கும்,

*e* • *a* = *a* • *e* = *a* என்றவாறு *e* என்ற முற்றொருமை உறுப்பு *S* ல் இருக்கும்.

அதாவது கணிதக் குறியீட்டில்,

* **அடைவுப் பண்பு**: {\displaystyle \forall a,b\in S:a\cdot b\in S},
* **சேர்ப்புப் பண்பு**: {\displaystyle \forall a,b,c\in S:(a\cdot b)\cdot c=a\cdot (b\cdot c)}
* **முற்றொருமை உறுப்பு**: {\displaystyle \exists e\in S:\forall a\in S:e\cdot a=a\cdot e=a}.

சுருக்கமாக, முற்றொருமை உறுப்புடைய அரைக்குலம் ஒரு ஒற்றைக்குலமாகும். மேலும் ஒற்றைக்குலத்தின் அனைத்து உறுப்புகளுக்கும் நேர்மாறு உறுப்பு இருந்தால் ஒற்றைக்குலம் ஒரு குலமாகும். ஒற்றைக்குலத்தைச் சேர்ப்புப் பண்பும் முற்றொருமையும் கொண்ட குலமனாகக் கருதலாம்.

எடுத்துக்காட்டு
---------------

* இயல் எண்களின் கணம் கூட்டல் செயலைப் பொறுத்தும் (முற்றொருமை 0) பெருக்கல் செயலைப் பொறுத்தும் (முற்றொருமை 1) ஒற்றைக்குலமாகும்.
* நேர்ம முழு எண்களின் கணம் பெருக்கலைப் பொறுத்து (முற்றொருமை 1) ஒற்றைக்குலமாகும்.
**திஞ்சா அருவி** (*Tincha Waterfall*) இந்தியாவின் மத்தியப் பிரதேச மாநிலத்தில் உள்ள இந்தூர் மாவட்டத்தின் தில்லூர் கிராமத்தில் அமைந்துள்ளது.

நீர்வீழ்ச்சி
------------

மழைக்காலம் முடிந்த உடனேயே பொதுவாக சூலை மாதத்திற்குப் பிறகு இங்கு நீர் வரத்து அதிகமாக இருக்கும். கோடை காலத்தில் இந்த அருவி கிட்டத்தட்ட வறண்டு போகிறது, மேலும் நீரோடையும் குறைகிறது. திஞ்சா அருவியைச் சுற்றியுள்ள பகுதி பிரபலமான சுற்றுலா மற்றும் மலையேற்ற இடமாகும்.

அமைவிடம்
--------

அருகிலுள்ள விமான நிலையம் இந்தூர் பன்னாட்டு விமான நிலையம் ஆகும், இது நீர்வீழ்ச்சியிலிருந்து சுமார் 40 கிலோமீட்டர் தொலைவில் அமைந்துள்ளது. மீதமுள்ள தூரத்தை சாலை அல்லது ரயில் போக்குவரத்து மூலம் கடக்க வேண்டும். தில்லூர் அருகில் உள்ள சிறு நகரம் ஆகும். 

### இரயில்

அருவிக்கு அருகில் உள்ள இரயில் நிலையம் இந்தூர் சந்திப்பு ரயில் நிலையம் ஆகும். இது நீர்வீழ்ச்சியிலிருந்து 30 கிலோமீட்டர் தொலைவில் உள்ளது .

### சாலை

சாலை வழியாக இங்கு செல்ல, முதலில் இந்தூர் மாவட்டத்தில் உள்ள தில்லூர் நகரத்தை அடைய வேண்டும். அங்கிருந்து உள்ளூர் சாலைகள் வழியாக 9 கிலோமீட்டர் தொலைவில் நீர்வீழ்ச்சி அமைந்துள்ளது .

விபத்துக்கள்
------------

கடந்த சில சமயங்களில் அருவி அருகே விபத்துகள் நடந்துள்ளன. சுற்றுலாவுக்குச் சென்ற மாணவர்கள் நீரில் மூழ்கி உயிரிழந்தனர்.  2018 ஆம் ஆண்டில் ஓர் இளைஞர் பள்ளத்தாக்கில் தவறி விழுந்தார்

மேற்கோள்கள்
-----------

1. ↑  Chowdhary, Charu (28 Jan 2019). "Here’s What You Can do on a Short Visit to Indore" (in English). India.com. .
2. ↑  Kamei, Precious (11 Dec 2018). "Explore the adventurous side of you in Madhya Pradesh with these outdoor activities". Outlookindia.com. .
3. ↑  NA, Faiz (4 Mar 2021). "Two students drowned in Tincha falls, one body found, search for the other is in progress" (in Hindi). Patrika.com. .
4. ↑  Kotwal, Karishma (8 Jul 2018). "Youth slips into 100-feet-deep gorge at Tincha Falls in Indore, dies" (in English). timesofindia.indiatimes.com. .
**நாற்படியகப் பிறழ்ச்சி** (*tetrasomy*) அல்லது **நான்மடிவகப் பிறழ்ச்சி** என்பது ஒரு குறிப்பிட்ட குறுமவகத்தில் இயல்பான இருபடிகளுக்குப் பதிலாக நான்கு படிகள் அமையும் குறுமவகப் படிப்பிறழ்ச்சி நிலையாகும்.

காரணங்கள்
---------

### பாலியல் நாற்படியகப் பிறழ்ச்சி

முழு நாற்படியகப் பிறழ்ச்சி அல்லது பாலியல் நாற்படியகப் பிறழ்ச்சி என்பது ஒருவருக்குக் குன்றல்பகுப்பில் பாலியற்கலங்கள் பிளவுறும் முதலிருகட்டங்களில் ஒடுக்கற்பிரிவு I அல்லது II) விந்துக் கலமோ அல்லது முட்டையோ (அண்டமோ) உருவாகும் நிலையில், அதாவது பாலினக்கலங்கள் உருவாக்க நிலையில், உருவாகிறது. இந்நிலை விந்திலோ அல்லது முட்டையிலோ கூடுதல் குறுமவகங்கள் அமைந்து விடுவதால் நேர்கிறது. எனவே, கருவுற்றதும் உருவாகும் கருக்குழவியில் இயல்பான 46 குறுமவகங்களுக்குப் பதிலாட 48 குறுவகங்கள் அமைந்துவிடும். 

### உடலியல் குறுமவக நாற்படியகப் பிறழ்ச்சிகள்

* பூனைக்கண் நோய்த்தொகை: இது மாந்தரில் உள்ள 23 குறுமவக இணைகளில் 22 ஆம் குறுமவகத்தில் ஏற்படும் பகுதிநிலை நாற்படியகப் பிறழ்ச்சியால் உருவாகிறது
* பல்லிசுட்டர்-கில்லிய நோய்த்தொகை 12 ஆம் குறுமவகத்தில் நேரும் நாற்படியகப் பிறழ்ச்சியால்(tetrasomy 12p ) உருவாகிறது.
* 9 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 9p)
* 18 ஆம் குருமவக இணையில் நேரும் நாற்படியகப் பிறழ்ச்சி(Tetrasomy 18p]]
* 21 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 21): இது ஒரு அரிய டெளன் நோய்க்கூட்டறிகுறி ஆகும்.

### பாலினக் குறுமவக நாற்படியகப் பிறழ்ச்சிகள்

* எக்சு நாற்படியகப் பிறழ்ச்சி(Tetrasomy X)
* XXYY நோய்த்தொகை
* கிளிண்பெல்டரின் நோய்த்தொகை: இதில் XXXY நாற்படியகப் பிறழ்ச்சி அமைகிறது.
* 8, XXXX நோய்த்தொகை

வெளி இணைப்புகள்
---------------
**எம். இலியாஸ்** (பிறப்பு: டிசம்பர் 26 1959) தமிழ்நாடு, திருமுல்லைவாசலைப் பிறப்பிடமாகக் கொண்ட இவர் சிங்கப்பூர் உமறுப் புலவர் தமிழ் உயர்நிலைப் பள்ளியில் உயர்நிலை இரண்டு வரை கற்றார். தமிழ், ஆங்கிலம், மலாய் போன்ற மொழிகளை நன்கறிந்த இவர் பணம் மாற்று வணிகத்தில் ஈடுபட்ட பின்பு தற்போது சொந்தத் தொழிலாக துணிக்கடையொன்றை நடத்தி வருகின்றார்.

இலக்கியப் பணி
-------------

1973ல் எழுதத் தொடங்கிய இவரின் முதல் படைப்பு சனவரி 1, 1974ல் தேன் கூடு எனும் தலைப்பில் மாணாக்கர் திங்கள் இதழில் வெளியானது. இவரது படைப்புகள் எழுத்தாளர் இலக்கிய வட்டத்தின் சிறப்பு மலர், தமிழ் முஸ்லிம் ஜமாஅத்தின் தகவல் மடல், ஜி.எம்.டி. நிறுவனம் வெளியிட்ட செவாலியர் சிவாஜியின் சாதனை வரலாறு போன்றவற்றில் இடம்பெற்றுள்ளன.

எழுதியுள்ள நூல்கள்
------------------

* தமிழவேள் சாரங்கபாணி
* சிவாஜியின் சாதனை

வகித்த பதவிகள்
--------------

சிங்கப்பூர் தமிழ் எழுத்தாளர் கழகத்தின் வாழ்நாள் உறுப்பினராகவும், சிண்டா எனப்படும் சிங்கப்பூர் இந்தியர் மேம்பாட்டுச் சங்கம், சிங்கப்பூர் தமிழ்மொழி பண்பாட்டுக் கழகம் ஆகியவற்றின் உறுப்பினராகவும், ஐக்கிய இந்திய முஸ்லிம் சங்கத்தின் இலக்கிய அணிச் செயலாளராகவும், பெக் கியோ இந்தியர் நற்பணிச் செயற்குழுவின் செயலாளராகவும், முயிஸ் எனும் சிங்கப்பூர் இஸ்லாமிய சமய மன்றத்தின் தமிழ் மொழி வெளியீடான செய்திச் சுடர் இதழின் ஆசிரியர் குழு உறுப்பினராகவும் பதவி வகித்துள்ளார்.

பெற்ற பரிசுகள்
--------------

* சிங்கப்பூர்த் தமிழாசிரியர் சங்கம் நடத்திய கட்டுரைப் போட்டியில் 2ம் பரிசு (1974)
* சிங்கப்பூர் தமிழ் முஸ்லிம் ஜமாஅத்தின் மீலாது பெருவிழாவில் 1ம் பரிசு (1986)
* சிங்கை வானொலி நடத்திய இன்பநேரம் பாட்டுத் திறன் போட்டியின் பரிசு (1973)
* தமிழ் மலர் நாளேடு நடத்திய தேசிய அளவிலான பேச்சுப் போட்டியில் 3ம் பரிசு (1974)

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**எம். ஆர். ரஞ்சித் மத்தும பண்டார** (*R. M. Ranjith Madduma Bandara*, பிறப்பு: ஆகத்து 25 1954), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று அரச நிர்வாக அமைச்சராக நியமிக்கப்பட்டார்.

வாழ்க்கைக் குறிப்பு
-------------------

3/31 கந்தவத்தை டெரஸ், நுகேகொடயில் வசிக்கும் இவர் பௌத்த மதத்தைச் சேர்ந்தவர்,

உசாத்துணை
---------

* எம். ஆர். ரஞ்சித் மத்தும பண்டார

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
**எம். ஆர். கண்ணன்** (*M. R. Kannan*)(பிறப்பு 1922) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். செங்கல்பட்டு மாவட்டத்தில் பிறந்த கண்ணன், சென்னை மாவட்டம் சென்னை அண்ணாபிள்ளை தெருவில் வசித்து வந்தார். இவர் எம். பி. யூ. உயர்நிலைப் பள்ளியிலும் சென்னை, இந்து இறையியல் உயர்நிலைப் பள்ளியிலும் கல்வி பயின்றுள்ளார். இவர், திராவிட முன்னேற்றக் கழக உறுப்பினர் ஆவார். கண்ணன் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பேசின்பிரிட்ஜ் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1967 | பேசின்பிரிட்ஜ் | திமுக | 40,109 | 52.38 |
| 1971 | பேசின்பிரிட்ஜ் | திமுக | 48,959 | 55.39 |

மேற்கோள்கள்
-----------

1. ↑   *தமிழ்நாட்டுச் சட்டப் பேரவை "யார் எவர்" [Madras Legislative Assembly "Who's Who"]*. 01.03.1968: Tamil Nadu Legislative Assembly Department. 1968. பக். 96.
2. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 142.
ஓபராய் உதய்விலாசின் நீச்சல்குளம்
**ஓபராய் உதய்விலாசு** *(Oberoi Udaivilas)* இந்தியாவின் இராசத்தான் மாநிலத்திலுள்ள உதய்ப்பூர் நகரில் அமைந்துள்ள ஓர் உல்லாசத் தங்குமிடமாகும். அமெரிக்காவின் நியூயார்க்கு நகரிலிருந்து வெளிவரும் பயணம்+ஓய்வு (Travel + Leisure.) என்ற பயணப் பத்திரிகை 2015 ஆம் ஆண்டு இந்த தங்கும் விடுதியை உலகின் சிறந்த தங்குமிடமாக மதிப்பிட்டது. 

சுமார் 200 ஆண்டுகள் பழமையான மேவார் மகாராணாவின் வேட்டை மைதானத்தில் இந்த தங்கும் விடுதி கட்டப்பட்டுள்ளது. இதன் மொத்த பரப்பளவில் சுமார் 40 சதவீதம் வனவிலங்கு சரணாலயமாக நியமிக்கப்பட்டுள்ளது. 

ஓபராய் உதய்விலாசில் ஒரு கோகினூர் தங்கும் அறை, 4 சொகுசு அறைகள் உட்பட மொத்தம் 87 அறைகள் உள்ளன. 
ஆடம்பரமான இலக்கு கொண்ட திருமணங்கள் நடத்துவதற்கு ஒரு பிரபலமான இடமாக ஓபராய் உதய்விலாசு கருதப்படுகிறது. 2 நாள் திருமண விழாவிற்கு முழு தங்கும் விடுதியையும் முன்பதிவு செய்ய சுமார் 3.5 கோடி இந்திய ரூபாய் செலவாகிறது எனக் கூறப்படுகிறது.

மேற்கோள்கள்
-----------

1. ↑  "The Oberoi Udaivilas, Udaipur ranked as World's Best Hotel 2015". udaipurtimes.com. 13 July 2015. 18 அக்டோபர் 2016 அன்று மூலம் பரணிடப்பட்டது. 17 October 2016 அன்று பார்க்கப்பட்டது.
2. ↑  "The Oberoi Udaivilas History". indialovely.com. 5 January 2016. 18 அக்டோபர் 2016 அன்று மூலம் பரணிடப்பட்டது. 17 October 2016 அன்று பார்க்கப்பட்டது.
**ஓனோபைட்டா சமர்** (*Battle of Oenophyta*) என்பது முதலாம் பெலோபொன்னேசியப் போரின்போது கிமு 457 இல் ஏதென்ஸ் மற்றும் போயோட்டியன் நகர அரசுகளுக்கு இடையே நடந்த ஒரு போர் ஆகும்.

பாரசீகப் போர்களுக்கும் பெலோபொன்னேசியப் போருக்கும் இடையிலான இந்த காலகட்டத்தில், மிகக் குறைவாக நீடித்த போர்கள் இருந்தபோதிலும், நகர அரசுகளின் கூட்டணிகள் உருவாகி பின்னர் சரிந்தன. கிமு 457 இல், டெலியன் கூட்டணியின் தலைவரான ஏதென்சு, கொரிந்து மற்றும் அவர்களது கூட்டாளியான எசுபார்த்தாவுடன் ( பெலோபொன்னேசியன் கூட்டணியின் தலைவர்) மெகாராவுடன் மோதலில் ஈடுபட்டன. ஓனோபிட்டா போருக்கு இரண்டு மாதங்களுக்கு முன்பு, எசுபார்த்தாவால் தனக்ரா போரில் ஏதெனியர்கள் தோற்கடிக்கப்பட்டனர். என்றாலும் எசுபார்த்தா பல வீரர்களை இழந்தது, அவர்கள் தங்கள் வெற்றியை கொண்டாட முடியவில்லை.

தனக்ராவில் 14,000 பேரைக் கொண்டிருந்த ஏதெனியர்கள், அந்தப் போருக்குப் பிறகு மீண்டும் படையை ஒருங்கிணைத்து, போயோட்டியாவிற்கு அணிவகுத்துச் சென்றனர். ஓனோபைட்டாவில், மைரனைட்ஸ் தலைமையில், அவர்கள் போயோட்டியர்களை தோற்கடித்தனர். பின்னர் தனக்ராவின் மதில் சுவர்களை அழித்து, லோக்ரிடா மற்றும் போசிசை அழித்தனர். ஓனோபைட்டாவில் அவர்கள் பெற்ற வெற்றி, ஏதென்சு ஏஜினாவை அந்த ஆண்டின் பிற்பகுதியில் தோற்கடிக்க ஏதுவானது. மேலும் ஏதெனியன் துறைமுகமான பைரேயஸ் (எசுபார்த்தாவால் எதிர்க்கப்பட்ட பணி) வரையிலான நீண்ட சுவர்களைக் கட்டும் பணியை முடிக்க இயன்றது.

கிமு 447 இல் கொரோனியா போரில் ஏதென்சு தலைமையிலான அணி தோற்கடிக்கப்படும் வரை ஏதென்சின் கட்டுப்பாட்டில் போயோடியா இருந்தது .

குறிப்புகள்
-----------
**இழைய அழுகல்** (*Gangrene*) என்பது இழையநசிவு மூலம் அதிகளவிலான உடல் இழையங்கள் இறப்புக்குள்ளாகும்போது, இறப்பு ஏற்படக்கூடிய அளவிற்கு, உடல் பகுதியானது தீவிரமாக பாதிக்கப்படும் நிலையாகும். ஏதாவது உடல் காயங்கள் ஏற்பட்டதனாலோ, அல்லது தொற்றுநோய்களின் தாக்கத்தினாலோ, அல்லது குறிப்பிடக்கூடிய ஒரு நாட்பட்ட நோய்த் தாக்கத்தினால், குருதிச் சுற்றோட்டத்தில் பாதிப்பு ஏற்படும்போதோ இத்தகைய இழைய அழுகல் ஏற்படலாம். இழையங்களுக்கான குருதி வழங்கலில் ஏற்படும் தடையும், அதனால் உயிரணுக்களில் ஏற்படும் தொடர் இறப்புமே, இழைய அழுகலுக்கான முதன்மையான காரணியாக அறியப்படுகின்றது. நீரிழிவு நோய், நீண்ட கால புகைத்தல் போன்ற நிலைகள் இவ்வகை இழைய அழுகலை அதிகரிக்கவல்ல சூழ் இடர் காரணிகளாக உள்ளன.

மேற்கோள்கள்
-----------

1. ↑  Porth, Carol (2007). *Essentials of pathophysiology*. Lippincott Williams & Wilkins. பக். 41. பன்னாட்டுத் தரப்புத்தக எண்:9780781770873.. பார்த்த நாள்: 2010-06-15.
2. 1 2 3  "Gangrene – Introduction". *NHS Health A–Z*. NHS. 2010-06-15 அன்று பார்க்கப்பட்டது.
3. 1 2  "Gangrene – Causes". *NHS Health A–Z*. National Health Service (England). 2010-06-15 அன்று பார்க்கப்பட்டது.
**இலங்கை மலாயர்** (*Sri Lankan Malays*) எனப்படுவோர் தென்கிழக்கு ஆசியாவைச் சேர்ந்த இலங்கையின் மலாய்கள் ஆவர். 2011 ஆம் ஆண்டின் குடித்தொகைக் கணக்கெடுப்பின்படி இவ்வினத்தவரின் தொகை (0.20%) 40,000 ஆகும். இலங்கையும் இந்தோனேசியாவும் டச்சு ஆதிக்கத்தில் இருந்த நேரத்தில் குடிபெயர்ந்தவர்களின் வம்சாவளியினராக உள்ளனர்.இரண்டாம் அலையாக இரு நாடுகளும் பிரித்தானியப் பேரரசின் கீழ் வந்தபோது 1796-1948 காலகட்டத்தில் மலேசியத் தீபகற்பத்திலிருந்து இடம் பெயர்ந்தனர்.

துவக்கத்தில் குடியேறிவர்களில் பெரும்பாலோர் ஒல்லாந்து ஆட்சியில் படைவீரர்களாக அனுப்பப் பட்டவர்களாகும். இவர்கள் பிரித்தானியர் காலத்திலும் குடியேற்ற நாட்டை நிருவகிக்க பயன்பட்டனர். மற்றவர்கள் டச்சுக் கிழக்கிந்தியக் கம்பனியால் இந்தோனேசியாவிலிருந்து நாடு கடத்தப்பட்டவர்கள். அவர்களில் இந்தோனேசியத் தீவுகளின் பல்வேறு அரச மரபுகளைச் சேர்ந்த இளவரசர்கள் பலரும் இருந்தனர். இவர்களை இன்னமும் பிணைப்பது கலப்பு மலாயு மொழிதான். இந்த இனத்தவர்களில் சிறந்த படைவீரர்கள், அரசியல்வாதிகள், விளையாட்டு வீரர்கள், வழக்கறிஞர்கள், கணக்காளர்கள், மருத்துவர்கள் சிறப்பிக்கப்பட்டுள்ளனர்.

மேற்கோள்கள்
-----------

1. ↑  "A2 : Population by ethnic group according to districts, 2012". *Census of Population & Housing, 2011*. Department of Census & Statistics, Sri Lanka. 2018-03-10 அன்று மூலம் பரணிடப்பட்டது. 2014-01-04 அன்று பார்க்கப்பட்டது.

* Directory on Sri Lanka Malays - Edition 2 - ISBN NO : 978-955-8529-01-0 Published by Sri Lanka Malay Association - டிசம்பர் 2008

| * பா
* உ
* தொ
இலங்கையில் குடியேறியோர் |
| --- |
| ஆசியா | 
* சீனர்
* இந்தியர்
* சப்பானியர்
* கொரியர்
* மலாயர்
* மாலைதீவினர்
* சோனகர்
* பாக்கிஸ்தானியர்
* மேமன்கள்

 |
| ஐரோப்பா (பரங்கியர்) | 
* யூதர்
* போர்த்துக்கேயர்
	+ போர்த்துக்கல் பரங்கியர்
	+ மெஸ்டிகோஸ்
* இடச்சு பறங்கியர்

 |
| ஏனையோர் | 
* ஆப்பிரிக்கர்
	+ காப்பிரி
* அமெரிக்கர்
* அவுஸ்திரேலியர்

 |
| இவற்றையும் பார்க்க | 
* இலங்கையின் இனக்குழுக்கள்

 |
**காசுமீர் மான்** (*Kashmir stag*), என்பது ஒரு மான் ஆகும். இவை இந்தியாவில் உள்ள காட்டுமானின் கிளையினம். இவை மிக அருகிய இனம் என்று பன்னாட்டு இயற்கைப் பாதுகாப்புச் சங்கம் அறிவித்துள்ளது. 2008 இல் நடந்த கணக்கெடுப்பின்படி 160 வளர்ந்த மான்கள் மட்டுமே உள்ளதாக தெரியவந்தது. இப்பான்தான் சம்மு காசுமீர் மாநில விலங்காகும்.

விளக்கம்
--------

இந்த மான் உருவத்தில் சற்று பெரியதாகவும், பிளவுபட்ட கொம்புகளைக்கொண்டும் காணப்படும். ஒவ்வொரு கொம்பிலும் ஐந்து முதல் ஆறுவரை கிளைக்கொம்புகள் இருக்கும். உடல் நிறம் லேசான அல்லது அடர் பழுப்பு நிறத்தில் இருக்கும். பிட்டத்தில் வெள்ளைத் திட்டுக் காணப்படும். காசுமீர் பள்ளத்தாக்கின் வடபகுதி மற்றும் இமாசலப் பிரதேசத்தின் வடக்கு சம்பா பகுதிகளில் உள்ள ஆற்றுப்படுக்கையை ஒட்டியுள்ள அடர்ந்த காடுகளில் சிறு குழுக்களாக வாழ்கின்றன.இந்த நூற்றாண்டின் துவக்கத்தில் 5000 ஆக இருந்த இவற்றின் எண்ணிக்கை 1970இல் 150ஆக குறைந்துவிட்டது.

மக்கட்தொகை
----------

| வருடம் | மொத்த எண்ணிக்கை | ஆன்மான் 100 பெண் மானிற்கு | இளமான் 100 பெண் மானிற்கு | குறிப்புகள் |
| --- | --- | --- | --- | --- |
| 2004 | 197 | 19 | 23 |  |
| 2006 | 153 | 21 | 9 |  |
| 2008 | 127 | - | - |  |
| 2009 | 175 | 26 | 27 |  |
| 2011 | 218 | 29 | 25 |  |
| 2015 | 186 | 22 | 14 |  |
| 2017 | 214 | 16 | 19 |  |
| 2019 | 237 | 15.5 | 7.5 |  |

மேற்கோள்கள்
-----------

1. ↑  "Captive breeding for Hangul". 2008-05-11 அன்று மூலம் பரணிடப்பட்டது. 2015-09-15 அன்று பார்க்கப்பட்டது.
2. 1 2 3 4 5 6 7 8  "Latest census shows alarming decrease in Hangul population composition". *Greater Kashmir*. 18 July 2019. .
**செங்கை வல்லம் குடைவரைக் கோயில்கள்** செங்கல்பட்டு அருகே அமைந்துள்ள வல்லம் எனும் சிற்றூரில் அமைந்த மூன்று குடைவரைக்கோயில்களைக் குறிக்கும். இவற்றில் ஒன்று பெருமாளுக்கானது.

முதல் குடவரை வேதாந்தீசுவரர் எனும் சிவபெருமானுக்கு அமைந்தது. முதல் குடவரைக்கு அடுத்து அமைந்துள்ள இடைப்பட்ட குடைவரை சிவலிங்கத்திருமேனி சில நூற்றாண்டுகளுக்கு முன்னர் பின்னப்பட்டுவிட்டதால் வழிபாடு நிறுத்தப்பட்டது. சரிசெய்யும் முயற்சிகள் நடைபெற்று வருகின்றன. இவற்றிற்கு அடுத்து வடக்கில் தாழ்வான பாறைச்சரிவில் அமைந்துள்ளது கரிவரதராஜப் பெருமாளுக்கான திருக்கோயில்.

இக்குடைவரைகள் அமைவதற்கு கொம்பை எனும் பல்லவ ராஜகுமாரியும் சாதாரண குடிமகளும் காரணமாக அமைந்துள்ளனர். 

**வல்லம் வேதாந்தீசுவரர் திருக்கோயில்** பல்லவர் காலத்தில் அமைந்த குடைவரைக்கோயில். வல்லம், குன்றின் மேலிருக்கும் குடைவரையில் அமைந்துள்ளது.

**ஸ்ரீ கரிவரதராஜப் பெருமாள் திருக்கோயில்** பல்லவர் காலத்தில் அமைக்கப்பட்ட குடைவரைக்கோயில். செங்கற்பட்டு மாவட்டம் , வல்லம் ஊரில் அமைந்துள்ள முதலிரு குடைவரைகளுக்கு அடுத்து தாழ்வான பாறைச்சரிவில் அமைக்கப்பட்ட மூன்றாவது குடைவரைக் கோயிலாக அமைந்துள்ளது. பெருமாள் திருக்கோயிலில் விஷ்ணுதுர்க்கை அமைந்துள்ள அரிய அமைப்பு கொண்டது.

மேலும் பார்க்க
--------------

* குடைவரைக் கோயில்

மேற்கோள்கள்
-----------

1. 1 2 3 4 5 6 7  குமுதம் ஜோதிடம்; 13.07.2012; பக்கம் 5-6;

வெளியிணைப்புகள்
---------------

* 
* 
*